CELEX: 31996R0539
Language: hr
Date: 1996-03-25 00:00:00
Title: Uredba Vijeća (EZ) br. 539/96 od 25. ožujka 1996. o izmjeni uredaba (EEZ) br. 1134/91, (EEZ) br. 4088/87 i (EZ) br. 1981/94 u pogledu carinskih aranžmana koji se primjenjuju na uvoz proizvoda podrijetlom sa Zapadne obale i iz pojasa Gaze u Zajednicu

02/Sv. 021
            
            
               HR
            
            
               Službeni list Europske unije
            
            
               59
            
         31996R0539
   
               L 079/6
            
            
               SLUŽBENI LIST EUROPSKE UNIJE
            
            
               25.03.1996.
            
         
      UREDBA VIJEĆA (EZ) br. 539/96
   od 25. ožujka 1996.
   o izmjeni uredaba (EEZ) br. 1134/91, (EEZ) br. 4088/87 i (EZ) br. 1981/94 u pogledu carinskih aranžmana koji se primjenjuju na uvoz proizvoda podrijetlom sa Zapadne obale i iz pojasa Gaze u Zajednicu
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113.,
   uzimajući u obzir prijedlog Komisije,
   budući da proizvodi podrijetlom sa Zapadne obale i iz pojasa Gaze na temelju Uredbe (EEZ) br. 1134/91 (1) uživaju povlašteni tretman s obzirom na pristup tržištu Zajednice;
   budući da taj tretman predviđa slobodan pristup tržištu Zajednice za industrijsku robu i povlašteni tretman za određene poljoprivredne proizvode;
   budući da, radi podupiranja mirovnog procesa na Bliskom istoku, treba povećati pomoć Zajednice provedbom novih mjera za poticaje izvoza sa Zapadne obale i iz pojasa Gaze i budući da je, u tu svrhu, potrebno proširiti povlašteni carinski tretman na rezano cvijeće; budući da gore navedenu Uredbu treba u skladu s tim izmijeniti;
   budući da, radi izbjegavanja razlika u tretmanu, ova carinska koncesija mora podlijegati jednakim cjenovnim uvjetima kao onima koji se primjenjuju na povlaštene carinske aranžmane za rezano cvijeće podrijetlom iz nekih mediteranskih država u skladu s Uredbom (EEZ) br. 4088/87 (2);
   budući da je, kako bi se omogućila neposredna primjena carinske kvote za rezano cvijeće, potrebno izmijeniti Uredbu (EZ) br. 1981/94 (3) u vezi s carinskim kvotama za predmetne proizvode,
   DONIJELO JE OVU UREDBU:
   Članak 1.
   Uredba (EEZ) br. 1134/91 mijenja se kako slijedi:
   
               1.
            
            
               Sljedeći podstavak dodaje se članku 3. stavku 1.:
               „Ukidaju se uvozne carine na rezano cvijeće obuhvaćene oznakom KN 0603 10 u granicama godišnje carinske kvote Zajednice u visini od 1 500 tona.”
            
         
               2.
            
            
               Članak 4. zamjenjuje se sljedećim:
            
         
      „Članak 4.
      Primjenjuju se pravila o podrijetlu utvrđena u Uredbi Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4).
   
   Članak 2.
   Uredba (EEZ) br. 4088/87 mijenja se kako slijedi:
   
               1.
            
            
               Naslov se zamjenjuje sljedećim:
               „Uredba Vijeća (EEZ) br. 4088/87 od 21. prosinca 1987. o određivanju uvjeta za primjenu povlaštenih carina na uvoz određenog cvijeća podrijetlom s Cipra, iz Izraela, Jordana, Maroka te sa Zapadne obale i iz pojasa Gaze”.
            
         
               2.
            
            
               U članku 1., tekst „podrijetlom s Cipra, iz Izraela, Jordana i Maroka” zamjenjuje se tekstom „podrijetlom s Cipra, iz Izraela, Jordana, Maroka, te sa Zapadne obale i iz pojasa Gaze”.
            
         
               3.
            
            
               Sljedeći podstavak dodaje se članku 2. stavku 4.:
            
         
      „Ove se odredbe primjenjuju mutatis mutandis na Zapadnu obalu i pojas Gaze.”
   
   Članak 3.
   Uredba (EZ) No 1981/94 mijenja se kako slijedi:
   
               1.
            
            
               U prvom podstavku članka 3., riječi „i Zapadna obala i pojas Gaze” dodaju se nakon riječi „Maroko”.
            
         
               2.
            
            
               U Prilogu X.:
               
                           —
                        
                        
                           naslov se mijenja i glasi:
                           
                              „ZAPADNA OBALA I POJAS GAZE”,
                           
                        
                     
                           —
                        
                        
                           tablica se dopunjuje kako slijedi:
                        
                     
         
      
                  „09 1382
               
               
                  0603 10
               
               
                   
               
               
                  Rezano cvijeće i cvjetni pupoljci, svježi:
               
               
                   
               
               
                   
               
            
                   
               
               
                   
               
               
                   
               
               
                  
                              –
                           
                           
                              od 1. siječnja do 31. prosinca 1996.
                           
                        
               
                  1 500
               
               
                  0”
               
            
   Članak 4.
   Ova Uredba stupa na snagu na dan objave u Službenom listu Europskih zajednica.
   Primjenjuje se od 1. siječnja 1996.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. ožujka 1996.
      
         
            Za Vijeće
         
         
            Predsjednik
         
         S. AGNELLI
         
      
   
   
      (1)  SL L 112, 4.5.1991., str. 1.
   
      (2)  SL L 382, 31.12.1987., str. 22. Uredba kako je zadnje izmijenjena Uredbom (EEZ) br. 3551/88 (SL L 311, 17.11.1988., str. 1.).
   
      (3)  SL L 199, 2.8.1994., str. 1. Uredba kako je zadnje izmijenjena Uredbom (EZ) br. 3057/95 (SL L 326, 30.12.1995., str. 3.).
   
      (4)  SL L 253, 11.10.1993., str. 1. Uredba kako je zadnje izmijenjena Uredbom Komisije (EZ) br. 1762/95 (SL L 171, 21.7.1995., str. 8.).”.